Euroopan parlamentin päätöslauselma,

joka sisältää huomautukset päätökseen vastuuvapauden myöntämisestä Euroopan hiili- ja teräsyhteisön (EHTY) 23. heinäkuuta 2002 päättyneen varainhoitovuoden talousarvion toteuttamisesta

EUROOPAN PARLAMENTTI, joka

ottaa huomioon EHTY:n perustamissopimuksen 78 g ja 97 artiklan,

ottaa huomioon Euroopan yhteisön perustamissopimukseen liitetyn, Nizzassa 26. helmikuuta 2001 sovitun pöytäkirjan EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta [1],

ottaa huomioon talousarviomenettelyä koskevien kolmikantaneuvottelujen yhteydessä 21. marraskuuta 2001 hyväksytyn Euroopan parlamentin, neuvoston ja komission yhteisen lausuman EHTY:n perustamissopimuksen päättymiseen sovellettavista järjestelyistä [2],

ottaa huomioon 20. heinäkuuta 1998 [3] ja 21. kesäkuuta 1999 [4] annetut neuvoston ja neuvostossa kokoontuneiden jäsenvaltioiden hallitusten edustajien päätöslauselmat Euroopan hiili- ja teräsyhteisön perustamissopimuksen päättymisestä,

ottaa huomioon komission 6. syyskuuta 2000 antaman tiedonannon neuvostolle, Euroopan parlamentille, EHTY:n neuvoa-antavalle komitealle, Euroopan talous- ja sosiaalikomitealle ja alueiden komitealle: "EHTY:n perustamissopimuksen voimassaolon päättyminen — Rahoitustoiminta vuoden 2002 jälkeen" (KOM(2000) 518),

ottaa huomioon neuvostossa kokoontuneiden jäsenvaltioiden hallitusten edustajien 27. helmikuuta 2002 tekemän päätöksen 2002/234/EHTY EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta [5], jolla säännellään EHTY:n selvityksessä olevien varojen hoitamista Nizzan sopimuksen voimaantuloon saakka, sekä komission ja neuvostossa kokoontuneiden hallitusten edustajien asiasta antamat lausumat [6],

ottaa huomioon neuvoston 1. helmikuuta 2003 tekemän päätöksen 2003/76/EY Euroopan yhteisön perustamissopimukseen liitetyn, EHTY:n perustamissopimuksen voimassaolon päättymisen taloudellisia seurauksia ja hiili- ja terästutkimusrahastoa koskevan pöytäkirjan täytäntöönpanon edellyttämistä säännöksistä [7],

ottaa huomioon neuvoston 1. helmikuuta 2003 tekemän päätöksen 2003/77/EY monivuotisten taloudellisten suuntaviivojen vahvistamisesta selvitystilassa olevan EHTY:n varojen ja selvityksen päätyttyä hiili- ja terästutkimusrahaston varojen hoitamista varten [8],

ottaa huomioon neuvoston 1. helmikuuta 2003 tekemän päätöksen 2003/78/EY monivuotisten teknisten suuntaviivojen vahvistamisesta hiili- ja terästutkimusrahaston tutkimusohjelmaa varten [9],

ottaa huomioon komission talouden ja rahoituksen pääosaston (rahoitustoimiyksikön) julkaiseman kertomuksen EHTY:n varainhoidosta 1. tammikuuta 2002 ja 23. heinäkuuta 2002 välisenä aikana [10],

ottaa huomioon tilintarkastustuomioistuimen kertomuksen EHTY:n tilinpäätöksestä 23. heinäkuuta 2002 [11], joka sisältää EHTY:n perustamissopimuksen 45 c artiklan 5 kohdan mukaisesti komission tilien luotettavuudesta 27. maaliskuuta 2003 annetun lausuman,

ottaa huomioon EHTY:n perustamissopimuksen 45 c artiklan 1 ja 4 kohdan mukaisesti 26. kesäkuuta 2003 annetun, 23. heinäkuuta 2002 päättynyttä varainhoitovuotta koskevan tilintarkastustuomioistuimen vuosikertomuksen ja tarkastuslausuman sekä komission vastaukset (C5-0646/2003) [12],

ottaa huomioon komission tiedonannon "Purettavan EHTY:n tilinpäätös 31. joulukuuta 2002" [13],

ottaa huomioon tilintarkastustuomioistuimen vuosikertomuksen varainhoitovuodelta 2002 [14] ja etenkin sen 10.18—10.20 kohdan ("Lopetettavana olevan EHTY:n anto- ja ottolainat"),

ottaa huomioon komission tiedonannon "Euroopan yhteisöjen lopullinen tilinpäätös — Varainhoitovuosi 2002" [15],

ottaa huomioon 21. joulukuuta 1977 annetun varainhoitoasetuksen [16] 89 artiklan 7 kohdan ja 25. kesäkuuta 2002 annetun varainhoitoasetuksen [17] 147 artiklan 1 kohdan, joiden mukaan kaikki yhteisön toimielimet pyrkivät kaikin tavoin toimimaan vastuuvapauden myöntämistä koskeviin päätöksiin liitettyjen huomautusten mukaisesti,

ottaa huomioon vuoden 2001 vastuuvapausmenettelyn seurannasta 29. lokakuuta 2003 annetun komission kertomuksen (KOM(2003) 651) ja Euroopan parlamentin päätöslauselman seurannasta vastuuvapauden myöntämisestä komissiolle EHTY:n varainhoitovuoden 2001 varainhoidosta (ks. kertomuksen III osasto) sekä sitä täydentävän 30. tammikuuta 2004 talousarvion valvontavaliokunnan sihteeristölle annetun komission budjettipääosaston tiedonannon,

ottaa huomioon 9. maaliskuuta 2004 annetun neuvoston suosituksen (C5-0145/2004),

ottaa huomioon työjärjestyksen 93 ja 93 a artiklan sekä liitteen V,

ottaa huomioon talousarvion valvontavaliokunnan mietinnön (A5-0201/2004),

A. Ottaa huomioon, että EHTY rahoitti toimintatalousarviostaan 1. tammikuuta ja 23. heinäkuuta 2002 välisenä aikana edelleen työntekijöiden uudelleensijoittamista 35 miljoonalla eurolla ja tutkimusta 72 miljoonalla eurolla sekä hiiliteollisuuden sosiaalitoimia koskevaa Rechar-ohjelmaa 21 miljoonalla eurolla.

B. Ottaa huomioon, että 1. tammikuuta 1998 alkaen EHTY:n hiili- ja terästuotemaksu, joka siihen asti oli yksi EHTY:n talousarvion pääresursseista, laskettiin komission toimesta nollaan prosenttiin.

C. Ottaa huomioon, että EHTY:n pääasiallisia rahoituslähteitä ovat viime vuosina olleet rahoitusomaisuuden tuotot, varausten purkaminen ja toteuttamatta jääneiden sitoumusten peruutukset.

D. Ottaa huomioon, että EHTY:n tase, joka on vuodesta 1997 alentunut jatkuvasti, heikentyi 31. joulukuuta 2001 ja 23. heinäkuuta 2002 välisenä aikana 839 miljoonaa euroa.

E. Ottaa huomioon, että rahoitustoiminnan nettotappio oli noussut 12 miljoonasta 69 miljoonaan euroon pääasiassa arvonmuutosten vuoksi.

F. Ottaa huomioon, että tulopuolella korkotulot olivat laskeneet 215 miljoonasta 91 miljoonaan euroon, rahoitustoiminnasta saadut nettotulot olivat pudonneet 19 miljoonasta 16 miljoonaan euroon ja EHTY:n toimintatalousarvioon liittyvät tulot olivat EHTY:n viimeisen, vajaan seitsemän kuukauden pituisen varainhoitovuoden aikana pudonneet 65 miljoonasta 21 miljoonaan euroon.

G. Ottaa huomioon, että 23. heinäkuuta 2002 takuurahasto kattoi 100-prosenttisesti sellaiset jäljellä olevat varainhankintaan perustuvat lainat, joilla ei ole valtiontakausta, ja että niitä oli kaikkiaan 529 miljoonaa euroa.

H. Ottaa huomioon, että EHTY:n hallinnoimat rahavarat olivat 23. heinäkuuta 20021557 miljoonaa euroa.

I. Ottaa huomioon, että Eurooppa-neuvoston Amsterdamissa 16. ja 17. kesäkuuta 1997 hyväksymässä päätöslauselmassa kasvusta ja työllisyydestä sekä edellä mainitussa 21. kesäkuuta 1999 annetussa neuvoston päätöslauselmassa esitetään, että jäljellä olevista varauksista saatavat tulot käytetään hiili- ja terästeollisuuteen liittyvien toimintojen tutkimusrahastoon.

J. Ottaa huomioon, että jäljellä olevan velan maksun jälkeen jäävä summa pitäisi katsoa Euroopan unionin talousarviossa niin sanotuiksi omiksi varoiksi, joista pitäisi kertyä vuosittain korkoa noin 60 miljoonaa euroa, joka pitäisi osoittaa hiili- ja terästeollisuuteen liittyvään, tutkimuksen puiteohjelmaan kuulumattomaan tutkimukseen.

K. Ottaa huomioon, että EHTY:n perustamissopimuksen voimassaolon päättyminen 23. heinäkuuta 2002 merkitsi EHTY:öön liittyvien oikeudellisten säännösten ja menettelyjen häviämistä kokonaisuudessaan sekä kyseisellä sopimuksella perustetun neuvoa-antavan komitean hajottamista.

L. Ottaa huomioon, että tilintarkastustuomioistuin hyväksyi 26. kesäkuuta 2003 EHTY:n vuosikertomuksen 23. heinäkuuta 2002 päättyneeltä varainhoitovuodelta,.

M. Ottaa huomioon, että tilintarkastustuomioistuin totesi EHTY:n tilinpäätöksen antavan oikean kuvan EHTY:n varoista ja taloudellisesta tilanteesta 23. heinäkuuta 2002 sekä sen toiminnan tuloksesta samana päivänä päättyneeltä varainhoitovuodelta.

N. Ottaa huomioon, että tilintarkastustuomioistuin totesi, että 23. heinäkuuta 2002 päättynyttä varainhoitovuotta koskevan EHTY:n tilinpäätöksen pohjana olevien toimien laillisuus ja asianmukaisuus on kokonaisuudessaan varmistettu riittävästi.

1. antaa tunnustuksen kaikille niille, jotka ovat olleet mukana käynnistämässä ja muokkaamassa Euroopan hiili- ja teräsyhteisön toimintaa ja edistäneet siten osaltaan merkittävästi Euroopan rauhanomaista yhdistymistä,

2. kehottaa sen vuoksi edellisten vuosien tapaan komissiota julkaisemaan kaikilla EU:n virallisilla kielillä myös kaikille kansalaisille suunnattavan selonteon, jossa annetaan yleiskuva EHTY:n toiminnasta järjestön perustamisesta alkaen; antaa tunnustusta komission aloittamille asianmukaisille esivalmisteluille, joita kuitenkin olisi jatkettava pikaisesti,

3. panee tyytyväisenä merkille EHTY:n toiminnan päättämisessä tapahtuneen edistymisen, etenkin edellä mainitun neuvostossa kokoontuneiden jäsenvaltioiden hallitusten edustajien 27. helmikuuta 2002 tekemän päätöksen, jolla luotiin tarvittava oikeusperusta EHTY:n selvityksessä olevien varojen hoitamiselle Nizzan sopimuksen voimaantuloon saakka 1. helmikuuta 2003,

4. kehottaa edellisten vuosien tapaan komissiota julkaisemaan viipymättä EHTY:n rahoittaman tutkimuksen ja etenkin hiilialan tutkimusohjelman yleisarvioinnin sekä arvioimaan uusien hiilialan tutkimushankkeiden valintakriteerejä, kuten teräsalalla on jo tehty; katsoo, että tällaiset arvioinnit ovat tärkeä perusta uuden hiili- ja teräsalan tutkimusrahaston toiminnalle,

5. panee merkille, että EHTY on 15 viime vuoden ajan maksanut noin 800 miljoonaa euroa tukea yrityksille ja laitoksille yksinomaan teräsalan soveltavaan tutkimukseen yleensä saamatta sopimuksiin perustuvaa osuuttaan tutkimuksen tuloksena mahdollisesti saatujen patenttien tuotoista, joiden jakamisesta määrätään nimenomaisesti EHTY-tutkimussopimuksissa; kehottaa komissiota vaatimaan laillista oikeuttaan omaan osuuteensa tutkimuksen rahoituksesta saaduista tuloista patenttien kirjaamisjärjestelmän ja muiden tarkoituksenmukaisten toimenpiteiden avulla,

6. myöntää, että EHTY:n rahavarojen hallinnointiin käytettävässä atk-järjestelmässä ilmenneiden turvallisuusongelmien selvittämisessä on edistytty; odottaa kuitenkin komission ottavan viipymättä huomioon kaikki tilintarkastustuomioistuimen ja ulkopuolisten tilintarkastajien tekemät huomautukset atk-järjestelmän luotettavuudesta,

7. panee merkille, että 23. heinäkuuta 2002 jälkeen jäljellä olevat lainat, joilla ei ole jäsenvaltion takausta, katetaan sataprosenttisesti EHTY:n varauksista; antaa tunnustusta komission harkitsevalle varainhoitostrategialle ja EHTY:n selvityksessä olevia varoja koskevalle strategialle,

8. panee merkille edistymisen hallintomenojen leikkaamisessa, josta on mainittu asiakirjassa "Expiry of the ECSC Treaty: Impact on the Administrative Costs at the Commission", jonka budjettipääosasto toimitti talousarvion valvontavaliokunnalle 30. tammikuuta 2004; pyytää komissiota ilmoittamaan Euroopan parlamentille säännöllisesti vuotuisen toimintastrategiansa tuloksista, mitä tulee EHTY:n selvityksessä olevia varoja tällä hetkellä hoitavan henkilöstön uudelleensijoittamiseen,

9. panee tyytyväisenä merkille edistymisen siinä, miten EHTY:n neuvoa-antavan komitean kokemusta on siirretty Euroopan talous- ja sosiaalikomitealle; panee erityisen tyytyväisenä merkille, että 24. lokakuuta 2002 Euroopan talous- ja sosiaalikomiteaan perustettiin uusi neuvoa-antava valiokunta "teollisuuden muutokset", joka koostuu Euroopan talous- ja sosiaalikomitean jäsenistä ja hiili- ja terästeollisuuden ja niihin liittyvien alojen työmarkkinaosapuolten edustajista ja joka piti järjestäytymiskokouksen 28. marraskuuta 2002; kehottaa neuvoa-antavaa valiokuntaa julkaisemaan kokoustensa tulokset säännöllisesti unionin virallisilla kielillä,

10. pitää myönteisenä, että ehdokasvaltioiden kanssa käydyt neuvottelut niiden edellytyksistä osallistua uuteen hiili- ja terästutkimusrahastoon on saatettu myönteiseen päätökseen siten, että kunkin ehdokasvaltion mineraalivaroihin perustuva maksuosuus porrastetaan kyseisen valtion taloudellisen tilanteen mukaisesti, ja pyytää komissiota tiedottamaan parlamentille säännöllisesti neuvottelujen tulosten toimeenpanon vaiheista,

11. pyytää komissiota edelleen tutkimaan säännöllisesti maksamatta olevat, mahdollisesti uudelleen käytettävissä olevat maksusitoumukset ja peruuttamaan kaikki sitoumukset, joiden perusteella ei odoteta suoritettavan maksuja,

12. panee merkille, että purettavan EHTY:n tilinpäätös 31. joulukuuta 2002 julkaistiin Euroopan unionin virallisessa lehdessä vasta 11. lokakuuta 2003; panee kuitenkin tyytyväisenä merkille kertomuksen yksityiskohtaisuuden ja havainnollisuuden, joihin olisi pyrittävä myös purettavan EHTY:n tulevien tilinpäätösten julkaisemisessa; kehottaa komissiota varmistamaan mahdollisimman laajan avoimuuden, mitä tulee EHTY:n varallisuuden kehittymistä ja käyttöä ja siitä saatuja tuloja koskeviin tietoihin,

13. odottaa tilintarkastustuomioistuimen, joka ei ole liittänyt purettavan EHTY:n tilinpäätökseen 31. joulukuuta 2002 erityiskertomusta, tekevän vuosittain asianmukaiset tarkastukset ja julkaisevan tulokset Euroopan unionin virallisessa lehdessä,

14. korostaa seuraavansa edelleen EHTY:n varallisuudesta saatavien tulojen tarkoituksenmukaista käyttöä hiili- ja teräsalan tutkimukseen.

[1] EYVL C 80, 10.3.2001, s. 1 (ks. s. 67).

[2] Euroopan unionin neuvoston asiakirja SN 4609/01 Rev 1.

[3] EYVL C 247, 7.8.1998, s. 5.

[4] EYVL C 190, 7.7.1999, s. 1.

[5] EYVL L 79, 22.3.2002, s. 42.

[6] EYVL L 79, 22.3.2002, s. 60.

[7] EUVL L 29, 5.2.2003, s. 22.

[8] EUVL L 29, 5.2.2003, s. 25.

[9] EUVL L 29, 5.2.2003, s. 28.

[10] ISBN 92-894-5199-8, EY:n virallisten julkaisujen toimisto, 2003.

[11] EUVL C 127, 29.5.2003, s. 2.

[12] EUVL C 224, 19.9.2003, s. 1.

[13] EUVL C 245, 11.10.2003, s. 2.

[14] EUVL C 286, 28.11.2003, s. 1.

[15] EUVL C 316, 29.12.2003, s. 1 (ks. s. 45).

[16] EYVL L 356, 31.12.1977, s. 1.

[17] EYVL L 248, 16.9.2002, s. 1.

--------------------------------------------------